CELEX: 32014R1344
Language: sk
Date: 2014-12-17 00:00:00
Title: Vykonávacie nariadenie Komisie (EÚ) č. 1344/2014 zo  17. decembra 2014 , ktorým sa k rybolovným kvótam na sardelu európsku v Biskajskom zálive na rybársky hospodársky rok 2014 – 2015 pripočítavajú množstvá zadržané Francúzskom a Španielskom v rybárskom hospodárskom roku 2013 – 2014 podľa článku 4 ods. 2 nariadenia Rady (ES) č. 847/96

18.12.2014   
            
            
               SK
            
            
               Úradný vestník Európskej únie
            
            
               L 363/78
            
         VYKONÁVACIE NARIADENIE KOMISIE (EÚ) č. 1344/2014
   zo 17. decembra 2014,
   ktorým sa k rybolovným kvótam na sardelu európsku v Biskajskom zálive na rybársky hospodársky rok 2014 – 2015 pripočítavajú množstvá zadržané Francúzskom a Španielskom v rybárskom hospodárskom roku 2013 – 2014 podľa článku 4 ods. 2 nariadenia Rady (ES) č. 847/96
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót (1) presahujúce rok, a najmä na jeho článok 4 ods. 2,
   keďže:
   
               (1)
            
            
               Podľa článku 4 ods. 2 nariadenia (ES) č. 847/96 môžu členské štáty pred 31. októbrom roku, v ktorom sa uplatňuje rybolovná kvóta, ktorá im bola pridelená, požiadať Komisiu o zadržanie maximálne 10 % z uvedenej kvóty s cieľom previesť ju do nasledujúceho roka. Komisia má zadržané množstvo pripočítať k príslušnej kvóte.
            
         
               (2)
            
            
               TAC a kvóty jednotlivých členských štátov pre populáciu sardely európskej v Biskajskom zálive (podoblasť ICES VIII) sú v súčasnosti stanovené na ročné obdobie riadenia od 1. júla do 30. júna nasledujúceho roku.
            
         
               (3)
            
            
               V nariadení Rady (EÚ) č. 713/2013 (2) sa stanovujú rybolovné kvóty na sardelu európsku v Biskajskom zálive (podoblasť ICES VIII) na obdobie začínajúce 1. júla 2013 a končiace 30. júna 2014.
            
         
               (4)
            
            
               V nariadení Rady (EÚ) č. 779/2014 (3) sa stanovujú rybolovné kvóty na sardelu európsku v Biskajskom zálive (podoblasť ICES VIII) na obdobie začínajúce 1. júla 2014 a končiace 30. júna 2015.
            
         
               (5)
            
            
               Ak sa však zohľadnia výmeny rybolovných možností v súlade s článkom 16 ods. 8 nariadenia Európskeho parlamentu a Rady (EÚ) č. 1380/2013 (4) a presuny kvót v súlade s článkom 4 ods. 2 nariadenia (ES) č. 847/96, kvóty, ktoré sú k dispozícii pre túto populáciu pre Francúzsko a Španielsko v rybárskom hospodárskom roku 2013 – 2014, predstavovali 3 590,9 ton a 15 226 ton.
            
         
               (6)
            
            
               Na konci rybárskeho hospodárskeho roka Francúzsko a Španielsko nahlásili úlovky sardely európskej v Biskajskom zálive v celkovej výške 3 197,05 tony (Francúzsko) a 14 468,16 tony (Španielsko).
            
         
               (7)
            
            
               Francúzsko a Španielsko požiadali podľa článku 4 ods. 2 nariadenia (ES) č. 847/96 o to, aby sa časť ich kvóty na sardelu európsku na rybársky hospodársky rok 2013/2014 zadržala a previedla do nasledujúceho rybárskeho hospodárskeho roka. Zadržané množstvá by sa mali v rámci hraničných hodnôt uvedených v danom nariadení zadržať a pripočítať k príslušným kvótam stanoveným v nariadení Rady (EÚ) č. 779/2014 (5) na rybársky hospodársky rok 2014 – 2015.
            
         
               (8)
            
            
               Opatrenia stanovené v tomto nariadení sú v súlade so stanoviskom Výboru pre rybolov a akvakultúru,
            
         PRIJALA TOTO NARIADENIE:
   Článok 1
   Rybolovná kvóta na sardelu európsku v Biskajskom zálive podľa nariadenia (EÚ) č. 779/2014 sa v prípade Francúzska zvýšila o 359,09 tony.
   Článok 2
   Rybolovná kvóta na sardelu európsku v Biskajskom zálive podľa nariadenia (EÚ) č. 779/2014 sa v prípade Španielska zvýšila o 757,84 ton.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2014
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 115, 9.5.1996, s. 3.
   
      (2)  Nariadenie Rady (EÚ) č. 713/2013 z 23. júla 2013, ktorým sa na rybársky hospodársky rok 2013/2015 stanovujú rybolovné možnosti pre sardelu európsku v Biskajskom zálive (Ú. v. EÚ L 201, 26.7.2013, s. 8).
   
      (3)  Nariadenie Rady (EÚ) č. 779/2014 zo 17. júla 2014, ktorým sa na rybársky hospodársky rok 2014/2015 určujú možnosti rybolovu sardely európskej v Biskajskom zálive (Ú. v. EÚ L 212, 18.7.2014, s. 1).
   
      (4)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).
   
      (5)  Nariadenie Rady (EÚ) č. 779/2014 zo 17. júla 2014, ktorým sa na rybársky hospodársky rok 2014/2015 určujú možnosti rybolovu sardely európskej v Biskajskom zálive (Ú. v. EÚ L 212, 17.7.2014, s. 1).